Galata Waaqayyoof Dhiʼeeffame
Faarfannaa 113
1 Haalleluuyaa.
Yaa tajaajiltoota Waaqayyoo, galata galchaa;
maqaa Waaqayyoo jajadhaa.
2 Ammaa hamma bara baraatti
maqaan Waaqayyoo haa eebbifamu.
3 Baʼa biiftuutii hamma lixa biiftuutti,
maqaan Waaqayyoo haa jajamu.
4 Waaqayyo saba hundaa ol jira;
ulfinni isaas samiiwwanii ol.
5 Kan akka Waaqayyo Waaqa keenya
isa gubbaa teessoo isaa irra taaʼu sanaa eenyu?
6 Kan gad jedhee
samii fi lafa ilaalu eenyu?
7 Inni hiyyeessa awwaara keessaa ni kaasa;
rakkataas tuulaa daaraa keessaa ol fuudha;
8 inni bulchitoota gidduu,
bulchitoota saba isaa gidduus isaan teessisa.
9 Inni akkuma haadha ijoollee kan gammachuudhaan jiraattuutti,
dubartii maseena mana ishee keessa ni jiraachisa.
Haalleluuyaa.