Kadhannaa Yeroo Rakkinaa
Faarfannaa 123
Faarfannaa ol baʼuu.
1 Yaa isa teessoon kee samii irra jiru,
ani ija koo gara keetti ol nan qabadha.
2 Akkuma iji garbootaa harka gooftaa isaanii,
iji garbittii immoo harka giiftii ishee ilaalu sana,
hamma inni araara nuu buusutti,
iji keenyas gara Waaqayyo Waaqa keenyaa ni ilaala.
3 Nuu araarami; yaa Waaqayyo, nuu araarami;
tuffatamuun nutti baayʼateeraatii.
4 Arrabni warra of jajaniitii fi
tuffiin warra of tuulanii nutti baayʼateera.